cyanic-selkie/wikianc huggingface dataset:
ג'יימס גררד
הכנסייה הבפטיסטית
במרוצת הזמן הקימו וטיפחו גררד וזקני הכנסייה קהילות בפטיסטיות רבות במדינה. בשנת 1789, יחד עם קהילת הבפטיסטים הבדלנים–ליברלים, עמל לאיחוד הבפטיסטים האורתודוקסים ואלו הרגילים. קדם להשתייכותו לזרם בווירג'יניה, הגדיר את עצמו כבפטיסט רגיל, התומך בסובלנות דתית ובדעות ליברליות. בשנים 1790, 1791 ו-1795 הוא נבחר לפקח על הישיבות השנתיות של האגודה הבפטיסטית "אלקהורן", חרף כישלונו באיחוד הפלגים (האורתודוקסי והרגיל). בשנת 1794 התאחדו הבפטיסטים–ליברלים כנגד הקהילה הפרסביטריאנית במטרה לפורר את שלטונה בסמינרים לכמורה. לאחר הצלחתה בחרה הקהילה הבפטיסטית את נשיאה לסמינרים, הארי טולמן. בתו של טולמן נישאה לאחד מבני גררד, דניאל. בשל השתייכותו לזרם אוניטריאני השפיע טולמן על השקפתו הדתית של גררד במעט. הוא החל החל לאמץ כמה דוקטרינות אוניטריאניות, ולהנחיל את אופיו הדתי החדש במעמקי הקהילה הבפטיסטית. האגודה הבפטיסטית של אלקהורן גינתה אמונות אלו, אף שתיארה את גררד וטולמן ככופרים. היא הפסיקה את התקשרותה עם הצמד, וגררד זנח את האמונה הבפטיסטית לגמרי.
חוקת קנטקי החדשה
בעקבות מאורעות הבחירות למושלות קנטקי של 1795, כתבו מספר סופרים ומשוררים שירי מחאה על החוקה הראשונה של המדינה. הם מחו על אופן בחירת המושל והסנאטורים המייצגים את המדינה בסנאט של ארצות הברית. רבים מתושבי המדינה תיארו את החוקה כבעלת נרטיב אנטי-דמוקרטי, ואף הציגו למחוקקים את פערי רמת החיים בינם לבין תפקידי האליטה, דוגמת שופטים, מושלים ואנשי צבא. בניגוד להחלטות הקודמות של בית המחוקקים, התקבלה הקריאה הטרומית לשינוי החוקה פה אחד. לאחר הניסיון הכושל לאשרר את החוקה עם מספר שינויים בה, החליט גררד לכונן חוקה חדשה.
רוני חזקיהו
מפקח על הבנקים
כצעד משלים לדרישותיו מן המערכת הבנקאית לנקיטת צעדים להגבלת סיכונים, דרש גם מלווים גדולים של הבנקים למכור חלק ממניות הבנקים שהחזיקו באופן אישי או באמצעות חברות וחברות בנות שלהם כך ששיעור החזקתם הכוללת לא תעלה על 5%. הוראה זו הייתה רלוונטית בעיקר ליצחק תשובה, בעל השליטה בקבוצת דלק וחברות נוספות הקשורות עמו.
תקיפת הכור הגרעיני בסוריה
התקיפה
בסיום ההפצצה המוצלחת, המטוסים חזרו דרך שטח טורקיה ובדרכם השליך אחד המטוסים מכל דלק נתיק באזור הגבול בין סוריה לטורקיה, ועליו כיתוב בעברית. לאחר שהכור הושמד בהצלחה והמטוסים יצאו מכלל סכנה, הם דיווחו בקשר את מילת הקוד "אריזונה", שפירושה שהמשימה הושלמה בהצלחה. המבצע הסתיים ב-6 בספטמבר ב-2:30 לפנות בוקר עם שובם של כל מטוסי חיל האוויר בשלום לבסיסיהם.
המתיחות בין ישראל לסוריה
מלחמת לבנון השנייה בה סייעה סוריה בתחמושת לחזבאללה הגבירה אף יותר את המתיחות בין ישראל לסוריה, והובע חשש מפני התלקחות מלחמה בין שתי המדינות. בעקבות התקיפה גברה מתיחות זו, ובגבול הצפון הוגברה הכוננות. הכוננות המוגברת ניכרה בהזנקות אחדות של מטוסי חיל האוויר הישראלי, עקב חשש מתקיפה סורית:
אמצעי התקשורת בישראל
ב-27 בינואר 2008 דיווח הפרשן שלום ירושלמי ב"מעריב": "ביום ראשון לפני שבועיים מצאתי את עצמי יושב בקריה בתל אביב, יחד עם יואב צור, עורך רשת המקומונים של מעריב, בבירור עם ראשי הצנזורה, בעטיו של טור שפרסמתי בעמודים אלה ובעיתון "כל הזמן" אודות הפעולה בסוריה בתחילת ספטמבר".
לוז (עיר מקראית)
שם
שם העיר לוז מזוהה עם העיר Lawazantiya השוכנת באסיה הקטנה, בהקשר של השכבה העלית החתית שהיגרה לארץ ישראל בתקופת הברונזה.
במקרא
בתקופה מאוחרת יותר הוקמה עיר חדשה בשם לוז בארץ החתים. נסיבות הקמתה מתוארות בספר שופטים:
עמוס חץ
עמוס חץ (נולד בשנת 1933 בתל אביב) הוא כוראוגרף, רקדן, מנהל אמנותי, כותב תנועה, צייר, רשם ומייסד החוג לתנועה באקדמיה למוסיקה ומחול.
מרסל טוביאס
שירותו בצה"ל
על שמו נקראו מגרש אימוני הצניחה בבית הספר לצניחה הצה"לי ואולם התעמלות בבית ספר ברמת גן.
ארנב לבן
מוזיקה
פסקול הסרט הולחן על ידי ג'ון וינסנט מקולי, ויצא באופן דיגיטלי ב-20 בינואר 2015.
אסיפת אזרחים
חברות
אופן בחירת חברים וניהולם הוא חלק בלתי נפרד ממטרת האספה. חלק מהרכיבים מתוארים להלן.
קולומביה הבריטית
תהליך: בחודשים ינואר עד מאי 2004, האספה ערכה "שלב למידה" של 12 שבועות אשר כלל הרצאות מומחים, דיונים קבוצתיים ועיון בחומרי מקור. העבודה כללה סקירה של מערכות בחירות בשימוש ברחבי העולם והשפעתן על התהליך הפוליטי. לאחר מכן התקיים שלב התייעצות ציבורית שנמשך ממאי עד יוני. חברי האספה ערכו למעלה מ-50 דיונים פומביים וקיבלו 1,603 הצעות בכתב. החברים התלבטו על איזו שיטת בחירות להמליץ, ואז האספה ביצעה שלוש הצבעות נפרדות.
דנמרק
ועידות קונצנזוס נוצרו בדנמרק בשנות ה-80 כאחד הניסיונות המוקדמים ביותר של קובעי מדיניות לכלול את דעות הציבור ההדיוט בקבלת ההחלטות באמצעות מעורבות ציבורית. מטרת ועידות קונצנזוס היא "להביא לידי ביטוי את עמדותיהם של אנשים לאחר שניתן להם את כל המידע שנדרש כדי שיוכלו להעריך טכנולוגיה נתונה" והמוצר המתקבל כנראה נראה שונה מזה של סוגים אחרים של אספות בשל הצורך להגיע לקונצנזוס. ועידות קונצנזוס נחשבות בדרך כלל כמתאימות לנושאים רלוונטיים חברתית או הדורשים תמיכה ציבורית.
המשתתפים נבחרו באקראי מתוך קבוצת אזרחים שהוזמנו להגיש מועמדות. המוזמנים הם חברי ציבור הדיוטות שאין להם ידע ספציפי בנושא. השאיפה היא לקבל פאנל מייצג מבחינה דמוגרפית.
פריידור
הקהילה היהודית
יהודים הגיעו לפריידור לאחר המלחמה העות'מאנית-רוסית (1877–1878). ב-1880 הגיעו לפריידור מבלגרד סוחר הבדים יעקב מבורך ובני משפחתו. בהמשך, הגיעו לעיר מזאגרב מספר משפחות תעשיינים אמידות ומהם ניתן למנות את משפחות: הירשמן, זיידמן, ברגר ושיפר. ב-1900 התגורו בפריידור 57 יהודים. לאחר מלחמת העולם הראשונה החלה בפריידור פעילות ציונית והוקמה אגודת נוער בשם "בני ציון". בשנות ה-20 פעל בעיר בית תפילה באחד מבתי משפחות הקהילה וכן פעל בית עלמין יהודי קטן. ב-1931 התגוררו בעיר 49 יהודים ובפרוץ מלחמת העולם השנייה מנתה הקהילה 43 נפשות.
אסיפת אזרחים
מדינת וושינגטון
האספה הגישה את המלצותיה לבית המחוקקים של המדינה, שלא הייתה לו מחויב לקבלן. עם זאת, נציגי המדינה הדמוקרטית פיי, פיצגיבון, הדג'ינס, קירבי וריו הביעו את תמיכתם באספה במאמר 'של "הראלד נט" והצביעו על דוגמאות של אספות אקלים בבריטניה ובצרפת. הם כתבו כי האספה היא הזדמנות "לעזור לכולנו להביא עוד קולות לשולחן כדי להבין את החששות העמוקים, החששות מהסטטוס קוו כמו גם החששות לגבי המדיניות המוצעת למלחמה בשינויי האקלים". התמיכה הגיעה גם מנציגים רפובליקנים.
השתתפות
בהשוואה לבחירות, אין באספות ייצוג המוני, שכן באספה מעורב מיעוט זעיר מהציבור. כשאנשים מצביעים, הם מקיימים אינטראקציה עם הממשלה ועם החוק. בחירות והצבעות הן מרכיב חשוב של ריבונות, גם אם ההצבעה לא גורמת שינוי. ביטול הבחירות מערער את תהליך ההתייעצות המאפשר לכולם להרגיש כמו אזרח מעורב בדמוקרטיה ייצוגית.
לפונט למשל, טוענת כי אספות מערערות את הדיון. היא טוענת שהסיבה לכך היא שאספות המבקשות מהציבור לקבל את תוצאות הדיון שלהן דומות לדמוקרטיה של אליטות. היא אמנם מבהירה כי "מגוון זה שונה ממודל האליטה הסטנדרטי אם הוא אינו מבקש מאזרחים לסמוך באופן עיוור על דיונים של אליטה פוליטית מגובשת... [הוא] לסמוך באופן עיוור על דיונים של כמה אזרחים נבחרים (selected) .." פישקין טען שהמודל הזה אינו אליטיסטי משום שהוא משתמש באזרחים רגילים המייצגים את האוכלוסייה. לפונט דחתה את התיאור הזה בטענה שאנשים "כפופים למסנן של ניסיון דיוני" שהופך אותם "כבר לא למדגם מייצג של האזרחים בכלל".
תדרוך חומרים/אובייקטיביות מומחה
חומרי התדרוך חייבים להיות מאוזנים, מגוונים ומדויקים. זה קשור לאותה בעיה שאספות מטפלות בה: איך להבטיח ייצוג מאוזן. גישה אחת היא לכנס ועדה מייעצת, שבתורה מתמודדת עם אותו נושא.
המוזיאון לאמנות עכשווית של ברצלונה
אוסף
בשנת 2020, תחת כהונתו של פראן בארנבליט, הוכרזה על התרומה הנדיבה ביותר שקיבל המוזיאון אי פעם, אוסף רפאל טוס לאמנות מושגית (אמנות קונספטואלית).
המבצע בקסבה של שכם (פברואר 2023)
המבצע
ב-22 בפברואר 2023 בשעה 9:30 בבוקר נכנסו הכוחות הראשונים של הימ"מ לתוך שכם כשהם מסוערבים ובשעה 10:00 כוחות גדולים של הימ"מ כיתרו דירת מסתור בקסבה של שכם ובודדו את הזירה בחיפוי סיירת גולני שסיפקה אבטחה היקפית תוך חילופי אש כבדים במרחב. על הבית הופעל נוהל סיר לחץ על ידי הימ"מ ובוצע ירי של רקטות לאו ומטאדור לתוך הבית שנהרס. שלושת המחבלים שהיו בדירה, פעילים בחוליית הטרור גוב האריות ומפקד הג'יהאד האסלאמי הפלסטיני בשכם, חוסאם אסלים, מוחמד עבד אל-פתאח, ווליד דח'יל נהרגו. אחד מהם נהרג מירי לאחר שניסה להימלט.
אלעזר אזכרי
חייו
בסוף הספר מובאים גם שלושה פיוטים שחיבר, והמפורסם שבהם הוא הפיוט ידיד נפש. בפיוטיו ניכרת השפעה של פייטנים ספרדים כדוגמת רבי יהודה הלוי ורבי אברהם אבן עזרא. הפיוט ידיד נפש ששם כתב כי הפיוט הוא "בקשה על הייחוד וחשק האהבה", התקבל במהרה בסידורים על פי נוסח ספרד וכמה עשרות שנים מאוחר יותר חדר גם לסידורים על פי נוסח אשכנז. בסידורים על פי נוסח הספרדים פיוט זה הוא חלק משירת הבקשות שנאמר לפני תפילת שחרית.
פחות או יותר
התוכנית שודרה פעמיים בשבוע בפריים טיים וזכתה לרייטינג גבוה.
ארבעת המינים
ענף עץ עבות
ענף עץ עבות הוא על פי המסורת ענף עץ הדס. כדי שייקרא "עבות" צריך שיהיו בכל רמת עלים, הנקראת בהלכה "קן", לפחות שלושה עלים, לפחות לאורך רובו של ההדס. זהו "הדס משולש". אם יש רק שני עלים ועלה אחד מעליהם או מתחתם זהו "הדס שוטה", שפסול.
הדס
ההדס ה'משולש' דורש טיפוח. יש בישראל מגדלים מעטים בלבד של הדסים, ורוב שדות הגידול ממוקמים בצפון הארץ ובמושב נוב ברמת הגולן. לאחר הקטיף יש להסיר ידנית את הענפים הרבים היוצאים לאורכו של ענף ההדס, כדי שיתקבל ענף אחד בלבד.
הברכה על נטילת לולב
על מנת שהברכה תהיה לפני הנטילה יש המקפידים לברך לפני שהם תופסים את ארבעת המינים בידיהם. אחרים מחזיקים בעת הברכה את ארבעת המינים בידיים אך באופן שאינו מתאים לקיום המצווה, למשל כאשר האתרוג הפוך עם הפיטם כלפי מטה באופן שאינו "דרך גידולו", או שמחזיקים את הלולב האגוד עם ההדסים והערבות אך האתרוג מונח על השולחן, ורק אחרי הברכה מרימים את האתרוג ומצמידים אותו לשלושת המינים האחרים.
על פי תורת הקבלה, יש לברך על הלולב אחר תפילת שמונה עשרה לפני קריאת ההלל, אולם בגמרא מסופר על מנהג אנשי ירושלים שבירכו בבוקר והלכו לבית הכנסת כשהלולב כבר בידם. לפני הברכה יש הנוהגים לומר את הבקשה הקבלית הבאה:
צ'ארלס ונדרווארט
צ'ארלס ונדרווארט (באנגלית: Charles Vandervaart; נולד ב-9 בספטמבר 2000) הוא שחקן קולנוע וטלוויזיה קנדי.
קריירה
ונדרווארט עשה את הופעת הבכורה שלו במשחק, ללא קרדיט על משחקו, בשנת 2010 בסרט הטלוויזיה "פטרישיה קורנוול - בסיכון". באותה שנה הוא כיכב בסרט טלוויזיה נוסף, "קאמפ רוק 2: הג'אם האחרון".
הוא כיכב בסדרות טלוויזיה רבות, בהן "ממלכה" ו"אבודים בחלל". הוא שיחק בתפקידים ראשיים במיני-סדרה "Murdoch Mysteries", ובקומדיית המצבים "The Stanley Dynamic".
הוא שיחק בכמה סרטי קולנוע. בין היתר שיחק בסרט "יום אחרי יום" בשנת 2018 ו"הכישוף: הדור הבא" בשנת 2020.
חיים אישיים
בנוסף להיותו שחקן צ'ארלס וונדרווארט הוא גם ספורטאי העוסק בענפי ספורט רבים, כולל הוקי, טיפוס, כדורסל, כדורגל, שחייה, קיאקים, שייט, ריצה קרוס קאנטרי וטריאתלון.
חרגול הוצאה לאור
חרגול הוצאה לאור היא הוצאת ספרים ישראלית שנוסדה על ידי יהונתן נדב (חיליק) ודן דאור בשנת 1998. מאז הספר הראשון, "הנזיר והפילוסוף" מאת ז'אן פראנסואה רוול ומאתייה ריקאר, ראו בה אור עד היום מעל 200 ספרים.
בשנת 2003 הצטרף להוצאה אלי הירש כעורך המקור של ההוצאה ושל סדרת הפרוזה העברית חרגול פלוס. חרגול מוציאה בעיקר ספרות יפה וספרי עיון, מקור ותרגום.
ישראל יוזמת
ישראל יוזמת (באנגלית: Israeli Regional Initiative ובעבר, בשם "Israeli Peace Initiative") היא קבוצה א-מפלגתית הפועלת לקידום יוזמה ישראלית למינוף האינטרסים המשותפים לישראל ולמדינות ערב הסוניות ליצירת ברית אזורית שמטרתה חיזוק ישראל מבחינה אסטרטגית, וכן השגת פתרון שתי המדינות בין ישראל לפלסטינים. הקבוצה מנהלת שיחות ומפגשים עם אישים בישראל, במדינות הערביות ובקהילה הבינלאומית על מנת לגבש הצעה ל'עסקת חבילה אזורית', ופועלת בקרב מקבלי ההחלטות בישראל לקידום תהליך מדיני אזורי.
תמיכה והובלת עצרת רבין ה-19
הנואם המרכזי של העצרת, הנשיא לשעבר שמעון פרס קרא "לקדש את דרכו של יצחק רבין, לוחם השלום הגדול". את הערב הנחתה יעל אבקסיס והופיעו הזמר אברהם טל, הזמרת קרולינה, ולהקות "דה אנג'לסי", הדג נחש, משינה ותיסלם.
מסמבריאורניס
המסמבריאורניס היה עוף גדול בגובה 1.5 מטרים שהגיע לאורך 1.2 מטרים ולמשקל 70 ק"ג בממוצע. הוא היה בעל מקור ענקי שנועד לחיתוך והכאה קטלנית בטרפו. מאובניו נמצאו בתצורות מונטה הרמוסו שבארגנטינה במאה ה-19.
ישראל
סמלים
דגל המדינה שנקבע בחוק הוא גם דגל התנועה הציונית. מסיבה זו התלבטה הוועדה שדנה בסמלי המדינה עם הקמתה אם לאמץ אותו, כיוון שהדבר היה עלול ליצור בעיה ליהודים ציונים שהם אזרחי מדינות אחרות. אחת ההצעות שעמדו על הפרק הייתה דגל על בסיס רעיונו של בנימין זאב הרצל, חוזה המדינה, בספרו "מדינת היהודים", אולם לבסוף הוחלט לאמץ את הדגל הנוכחי, כיוון שהיה פופולרי מאוד ביישוב העברי בארץ ובקרב יהודים בעולם, וכיוון שראשי הסניפים הגדולים של התנועה הציונית בחוץ־לארץ עודדו זאת.
שנות ה־80
ב־1987 פרצה האינתיפאדה הראשונה, שהתבטאה בעיקר במהומות, הפרות סדר, יידוי אבנים, פיגועי סכינאות ופיגועי ירי.
שנות ה־90
בתקופת נתניהו חלה ירידה בהיקף הטרור הפלסטיני. נתניהו התנה התקדמות מדינית במאבק מצד הרשות הפלסטינית בטרור ובפרט בתנועת חמאס. בספטמבר 1996 פרצו מהומות מנהרת הכותל על רקע פתיחת מנהרת הכותל בירושלים. ב־1997 מסר נתניהו את רוב חברון לפלסטינים במסגרת הסכם חברון, ובאוקטובר 1998 נחתם במרילנד הסכם ואי, אשר היווה צעד נוסף במסגרת מימוש הסכמי אוסלו. במקביל לתהליך המדיני, דחף נתניהו לכלכלה קפיטליסטית והחל בהפרטת חברות וגופים ממשלתיים. בחזית הלבנונית אירעו בשנת 1997 אסון המסוקים ואסון השייטת.
העשור השני של ה־21
בעקבות פרישת מפלגת "ישראל ביתנו" של אביגדור ליברמן מממשלת ישראל השלושים וארבע, הקואליציה נותרה עם רוב זעום בכנסת. לאור זאת, התפזרה הכנסת העשרים והבחירות לכנסת העשרים ואחת הוקדמו. תוצאות הבחירות לא הצליחו לספק רוב לנתניהו או ליריבו מרשימת "כחול לבן" בני גנץ, והכנסת העשרים ואחת פוזרה. בנקודה זו, החל משבר פוליטי שליווה את המדינה לשתי מערכות בחירות נוספות בתוך פחות משנה, בניסיון להקים את ממשלת ישראל הבאה. הבחירות לכנסת העשרים ושתיים והבחירות לכנסת העשרים ושלוש לא הסתיימו בהכרעה ברורה. ב־17 במאי 2020 הקים נתניהו את ממשלת ישראל השלושים וחמש, במסגרת חילופים עם בני גנץ. בפברואר 2020 החלה התפרצות נגיף הקורונה בישראל. בדצמבר החל מבצע "לתת כתף" למתן חיסון נגד COVID-19 לתושבים.
שנות ה-20 של המאה ה-21
ב־23 במרץ 2021 נערכו הבחירות לכנסת העשרים וארבע. ב־30 באפריל 2021 התרחש האסון בהילולת רבי שמעון בר יוחאי, האסון האזרחי הגדול ביותר מאז הקמת המדינה. ב־10 במאי 2021 יצאה ישראל למבצע שומר החומות, שבמקביל אליו התרחשו מהומות אלימות מצד ערביי ישראל.
ב־13 ביוני 2021 הוקמה ממשלת ישראל השלושים ושש, במסגרת חילופים בין נפתלי בנט ויאיר לפיד. ממשלה זו המשיכה להתמודד עם מגפת הקורונה. בתחילת כהונת ממשלה זו שרר שקט יחסי בעוטף עזה, אבל התגברו פיגועי הטרור. במרץ 2022 פרץ גל טרור שבעקבותיו מערכת הביטחון פתחה במבצע שובר גלים שבלם באופן יחסי את גל הטרור. ב-30 ביוני 2022 התפזרה הכנסת, והוחלט על הקדמת הבחירות לכנסת העשרים וחמש ל-1 בנובמבר 2022. למחרת ב-1 ביולי החל לפיד לכהן כראש הממשלה ה-14, ונפתלי בנט כראש הממשלה החלופי. ב-5 באוגוסט 2022 פתח צה"ל במבצע עלות השחר נגד הג'יהאד האסלאמי הפלסטיני ברצועת עזה. המבצע הסתיים ב-7 באוגוסט ובמהלכו פגעה ישראל בהנהגה הצבאית של הג'יהאד האסלאמי ברצועת עזה, והושגה הפסקת אש מבלי שדרישות הג'יהאד האסלאמי התקבלו. עם זאת מאות רקטות נורו לעבר ישראל.
ב-9 במאי 2023 פתח צה"ל במבצע מגן וחץ, מבצע שנמשך עד 13 במאי 2023 ובמהלכו צה"ל פגע בהנהגה הצבאית של הג'יהאד האסלאמי ברצועת עזה. עם זאת, נורו יותר מ-1400 רקטות ארטילריות, טילי נ"ט ופצצות מרגמה לעבר שטח ישראל.
ב-3 ביולי 2023 פתח צה"ל במבצע בית וגן, שבו במשך יומיים פגע צה"ל בתשתיות טרור של הג'יהאד האסלאמי וארגוני טרור אחרים במחנה הפליטים ג'נין ובעיר ג'נין עצמה.
החי והצומח בישראל
בארץ ישראל פרחים רבים, כאשר האהובים והידועים ביותר ביניהם הם כלנית מצויה, רקפת מצויה, אירוסי ההיכל, צבעוני, נרקיס מצוי, תורמוס ההרים ושושן צחור – כולם צמחים מוגנים בישראל. לצידם פורחים בשפע גם חרציות, סביונים, לוטם, פרג אגסני, חרדל השדה, פשתה שעירה, מרגנית השדה ומספר מינים פולשים בהם החמציץ הנטוי, לנטנה ססגונית וטיונית החולות.
דמוגרפיה
כ־73.5% מתושבי הקבע בישראל הם יהודים (כ־7.145 מיליון תושבים), כ־21% הם ערבים מוסלמים ונוצרים (כ־2.048 מיליון תושבים), כ־1.7% דרוזים (כ־119,700 תושבים) וכ־5.5% אחרים (כ-,534,000; רבים מהם הם עולים ובני משפחותיהם, בעלי שורשים יהודיים אך אינם יהודים על פי ההלכה היהודית; או תושבים ללא סיווג דת). בישראל שוהים גם כ־169 אלף עובדים זרים חוקיים. נכון ל־2009, 72% מהאוכלוסייה היהודית נולדה בארץ, 20% ילידי אירופה ואמריקה ו־10% ילידי אסיה ואפריקה.
אזורים עירוניים עיקריים
על פי נתוני האו"ם ל־2011, ישראל נחשבת לאחת המדינות הצפופות ביותר בעולם, עם 343.91 נפש לקמ"ר. בפועל הצפיפות גבוהה יותר, שכן רק 50% משטח ישראל בגבולות הקו הירוק מיושב או מעובד. חלק הארי של השטח הבלתי מיושב הוא מדבר הנגב. רוב הקרקעות הבלתי מיושבות או הבלתי מעובדות משמשות שטחי אימונים לצה"ל. בין המדינות הצפופות יותר מישראל: הודו, לבנון, יפן, בלגיה והולנד. 6% אחוז משטח מדינת ישראל מיוער ו־27% משטחה הוא חקלאי. מאז שנות ה־70 העיר הגדולה ביותר היא ירושלים, שבה מתגוררת כעשירית מאוכלוסיית המדינה.
דתות
לא קיימים נתונים רשמיים לגבי האוכלוסייה הלא־דתית (דוגמת אתאיסטים ושאר השקפות בלתי דתיות באופן משמעותי), אשר עשויה לכלול עד רבע מכלל האוכלוסייה היהודית בישראל.
לפי סקר של הלשכה המרכזית לסטטיסטיקה החלוקה המגזרית מבין היהודים היא:
הרשות השופטת
הרשות השופטת בישראל מורכבת ממערכת בתי המשפט ובתי הדין בהם מכהנים שופטים ודיינים הממונים על-ידי ועדות בחירה. שופט בישראל ממונה לכהונה עד גיל פרישה (שעומד כיום על 70).
חזיתות פוליטיות
כאמור, החל משנות השלושים של המאה העשרים, עובר בהקמת המדינה ועד שנת 1977, משלו מפלגות תנועת הפועלים (מפא"י, המערך) ביישוב העברי ובמדינת ישראל. מפלגות אלו זכו לתמיכתן של המפלגות הדתיות (מפד"ל, אגו"י), מפלגות מרכז (המפלגה הפרוגרסיבית) ואף כמה מפלגות ימין (הציונים הכלליים, המפלגה הליברלית). בבחירות לכנסת התשיעית ניצחה לראשונה מפלגת הליכוד הימנית (מיסודן של תנועת החרות והמפלגה הליברלית). מאז, הליכוד היא המפלגה העיקרית המחזיקה בהגה השלטון במדינת ישראל, למעט בהפסקות קצרות שבמהלכן שלטו מפלגות שמאל ומרכז.
גבולות ישראל
ישראל גובלת בים התיכון ובמצרים במערב, בים האדום בדרום, בירדן במזרח, בסוריה בצפון־מזרח ובלבנון בצפון. בין ישראל למצרים, לחוף הים התיכון, נמצאת רצועת עזה, הנמצאת בשליטת חמאס. באזור ההר המרכזי שבין ישראל לירדן נמצאים הרי יהודה ושומרון (המכונים גם הגדה המערבית), הנמצאים בשליטה משולבת של ישראל והרשות הפלסטינית ומעמדם הסופי, כמו גם מעמדה של רצועת עזה, טרם הוכרע. בצפון־מזרח נמצאת רמת הגולן בשליטת ישראל, והוחלו עליה חוקי מדינת ישראל (באמצעות חוק רמת הגולן), אך סוריה ממשיכה לתבוע עליה ריבונות.
יחסי חוץ
יחסי החוץ של ישראל הושפעו מהחרם הערבי שהוטל עליה ועל חברות הסוחרות איתה מצד מדינות ערב. בעקבות הסכמי השלום בתחילת שנות ה־90 של המאה ה־20, צומצם היקף החרם הערבי ומצב יחסי החוץ של ישראל השתפר.
באו"ם לא נהנתה ישראל מתמיכה רחבה. באופן מסורתי, האו"ם תמך בישראל כשהחליטה לוותר על שטחים, אך ביקר את ישראל על פעולות צבאיות שלה שמלוות בנפגעים לצד השני. החריג הבולט באו"ם הוא ארצות הברית, המפגינה יחס ידידותי ונחשבת ל"ידידה הגדולה" של ישראל. ארצות הברית מצהירה מפעם לפעם כי היא ערבה לקיומה וביטחונה של המדינה ואף משתמשת פעמים רבות בזכות הווטו שלה כנציגה קבועה במועצת הביטחון, כדי למנוע החלטות הפוגעות בישראל. בין ידידותיה המסורתיות של ישראל נמצאת גרמניה, שלאחר תהליך ארוך שכלל את הסכם השילומים ב־1952 וכינון יחסים דיפלומטיים ב־1965 נמצאת ביחסים טובים עם מדינת ישראל, ואף מעניקה לה סיוע צבאי. מדינות אחרות שנחשבות לידידות טובות של ישראל הן קנדה, צ'כיה ופולין.
תשתיות מים וחשמל
אף שישראל היא ארץ דלה במים, יש בה תשתיות מים מתקדמות. על תשתיות המים הארציות אחראית חברת מקורות, שנחשבת לאחת מחברות המים המתקדמות בעולם. את המים שואבת מקורות מהכנרת, אקוויפר ההר ואקוויפר החוף ומובילה אותם לרוב היישובים בישראל. המים מהכנרת מובלים למרכז ודרום הארץ על ידי המוביל הארצי שנבנה בשנות ה-50 ובשנות ה-60 של המאה ה-20. בסוף המאה ה-20 ובתחילת המאה ה-21 החלה המדינה בעזרת מכרזים בהקמת מפעלי התפלה גדולים, שתפקידם להתגבר על שנות בצורת ועל המחסור במים מתוקים. מקורות מקימה את המוביל הארצי החדש, המזרים מים ממפעלי ההתפלה לרשת המים הארצית. את המים מוכרת מקורות לרשויות המקומיות והן מובילות את המים לתושבים. מחסור במים גרם לישראל להיות המדינה המתקדמת ביותר בעולם בהשבת שפכים לצורכי חקלאות. כ-70% ממי הביוב בישראל עוברים טיהור ומושבים לצורכי השקיה, וכ-60% משדות הנגב מושקים במי קולחין שעברו השבה.
תרבות
חלק ניכר מהיצירה התרבותית החילונית מוצגת באזור תל אביב, אף שרבים ממוסדות התרבות הממלכתיים נמצאים בירושלים. בזכות אוכלוסייה המורכבת מעולים מחמש יבשות ומ-100 מדינות ויותר, ובשל תרבויות אוטונומיות כמו הפלסטינית, הרוסית והחרדית, שכל אחת מהן מונה כמיליון איש ומחזיקה עיתונים ורשתות להפצת תוצרי תרבות, התרבות הישראלית מצטיינת בעושר ומגוון רב.
בריאות
נכון לשנת 2015, הגיל החציוני הוא 29.7, אצל הגברים הגיל החציוני הוא 28.6 ואילו בקרב הנשים 30.8. שיעור הילדים ובני הנוער באוכלוסיית המדינה גבוה יחסית ועומד על כ-30%, לעומת כ-20% במערב אירופה. האוכלוסיות בעלות שיעור הילדים הגבוה ביותר הן הציבור הערבי-מוסלמי והציבור החרדי. לפי נתוני הלמ"ס הגיל החציוני לנישואין ראשונים עולה בהתמדה לגברים 26.9 ולנשים 23.9. ב-2009 נמצא כי בישראל ישנה תמותה של 2.6 תינוקות על כל 1,000 לידות. בין השנים 1979–2004 חלה ירידה של 70% בשיעורי תמותת תינוקות בישראל. עם זאת פערים שונים הובילו לכך שתינוקות ערבים מתים פי שלושה יותר מתינוקות יהודים. תמותת התינוקות במגזר הבדואי היא הגבוהה ביותר, בה נשמר יחס של 1:4 בשיעורי תמותת תינוקות של בדואים לעומת יהודים.
תיירות
כמדינה בה נמצאים מהאתרים החשובים בעולם לדתות שונות, הרב תרבותיות, והאקלים הנוח יחסית, ישראל מושכת אליה תיירים מכל העולם. בשנת 2022 מוקמה ישראל במקום ה-18 ברשימת היעדים התיירותיים הטובים בעולם של מגזין התיירות קונדה נסט טרוולר.
מחלף גן-רווה
מחלף גן-רווה ("מחלף הפרח") הוא מפגשם של כביש 4, כביש 42 ושדרות ההסתדרות בראשון לציון, שבה נמצא המחלף. המחלף נקרא על שמה של המועצה האזורית גן רווה שלרוב יישוביה ניתן להגיע דרך כביש 42. במקום נבנתה התחנה המרכזית החדשה של ראשון לציון (קניון שער ראשון).
שיאמלה גופלאן
ביוגרפיה
שיאמלה היא בתם של עובד מדינה הודי בשם פיינגאנדו וונקטרמן גופלאן ואשתו, ראגאם גופלאן. שיאמלה נולדה במדראס שבהודו הבריטית אך עם השנים המשפחה העתיקה את מקום מגוריה מספר פעמים והתגוררו בין היתר בניו דהלי וקולקטה.
ריקי למברט
סאות'המפטון
ב-31 ביולי 2015 חתם לשנתיים בווסט ברומיץ' אלביון תמורת 3 מיליון אירו.
מיילס מקנה
קריירה
במאי 2020, נודע כי מקנה עובד על ספר אודות יציאתו מהארון, "Out!: How To Be Your Authentic Self". הספר יצא לאור ביום היציאה מהארון הבינלאומי, 6 באוקטובר 2020. ההקדמה לספר נכתבה על ידי עמיתו, היוטיובר טיילר אוקלי. חלק מהכנסות הספר מועברות ל-GLSEN.
משולם
שם משפחה:
רבי אבא (השלישי)
ממאמריו
בשם עולא: ידוע שאנשים אינם מתבוננים בדרכים. לכן, אדם שנתקל בחפץ שהונח ברשות הרבים ושברו, פטור מלשלם.
Yorkshire Water
היסטוריה
יורקשייר ווטר הוקמה בשנת 1973 כחלק מחוק המים שחוקק על ידי ממשלתו של אדוארד הית' במטרה לייעל ולשפר את שירותי המים המקומיים ולחסוך כסף.
בחודש יוני 1996, נקנסה החברה בסכום של כ-40 מיליון פאונד על ידי הרגולטור האחראי על שירותי המים באנגליה (Ofwat).
בשנת 2008, נרכשה החברה על ידי קרן השקעות הבנויה מחברות HSBC ו-Cititgroup.
אחמד קסום
קריירה
קסום החל לשחק כדורגל בגיל 16 במחלקת הנוער של עירוני אעבלין, ובשנת 2003 עבר לקבוצת בני סכנין כששיחקה בליגת העל. קסום שיחק במדי סכנין במשך 3 עונות ולאחר שירדה לליגת הלאומית בשנת 2006 עבר להפועל פתח תקווה. באמצע עונת 2007/2008 הושאל למועדון ספורט אשדוד, ובפתיחת העונה הבאה חזר לפתח תקווה.
מימן יודי
שימושים
מימן יודי מגיב עם אלקנים בתגובת סיפוח למשל
נמל התעופה הבין-לאומי סקיאתוס
מתקנים
הנמל נבנה בחלקו הצפון-מזרחי של האי, על גבי שטח ים שיובש במצר שבין סקיאתוס לבין האי לזרטה (Lazareta) הקטן ממנו. פעולת הייבוש הפכה את שני האיים לאחד.
המסע המופלא - הביתה
המסע המופלא - הביתה (באנגלית: Homeward Bound: The Incredible Journey, הופץ בקלטות הווידאו בכתיב מעט שונה, תחת השם המסע המופלא הביתה) הוא סרט משנת 1993 של חברת וולט דיסני שהוא למעשה רימייק לסרט משנת 1963 שמבוסס על ספר בעל אותו שם. הסרט הופץ בשנת 1993 והרוויח $41,833,324 בכל העולם. לסרט יצא סרט המשך בשם "המסע המופלא הביתה 2: אבודים בסן-פרנסיסקו" בשנת 1996. היה זה הסרט האחרון שבו השתתף השחקן דון אמיצ'י. זהו סרט הלייב אקשן הראשון שדובב לעברית. את הגרסה העברית ביימה שפרירה זכאי והשתתפו בה יוסי ידין, גילת אנקורי ושרון כהן. הסרט יצא בדיבוב עברי לקולנוע בשנת 1993 והופץ בארץ אך ורק על קלטות וידאו מדובבות. הדיבוב מעולם לא יצא על DVD ו/או בלו ריי. החל מ-2 ביוני 2016 הסרט זמין בגרסה מדובבת ומתורגמת בהפרדה גבוהה בחינם ללקוחות ה-VOD של חברת yes.
דמויות ומדבבים
את הדיבוב העברי הפיקה, תרגמה וביימה שפרירה זכאי.
קטעים שנגנזו
במהלך שידורי הטלוויזיה של הסרט נוספו קטעים שנגנזו מן הסרט הסופי בגרסתו הקולנועית.
גרטנייט הרביעי, מלך הפיקטים
על פי "דברי ימי הפיקטים" מלך גרטנייט שש שנים או שש שנים ומחצה. תאריך מותו מתועד ב"דברי ימי אלסטר" וב"דברי ימי טיגרנאך".
על פי רשימות המלכים הפיקטים מלך אחריו אחיו, דרסט השישי.
מכון למוסיקה ישראלית
היסטוריה
ב-2019 מונו אוהד גבאי למנהל המכון, ויבגני אוסלון לעורך הראשי. גבאי ואוסלון הרחיבו את שיתופי הפעולה של המכון עם תחרויות ופסטיבלים שונים (כגון TARF - פסטיבל החליליות תל אביב, תחרות הקומפוזיציה של הקונסרבטוריון הישראלי, תחרות בן-חיים, ועוד). כמו כן, הם שמו דגש על דיגיטציה של חומרים ארכיוניים, החתמה של מלחינים צעירים בראשית דרכם והרחבה של קטלוג המכון, כמו גם ייעול תהליכי ההוצאה לאור. ב-2022 מונה עו״ד אורון שוורץ ליו״ר הוועד המנהל.
שיתופי פעולה והפקות
המכון למוסיקה ישראלית משתף פעולה עם מרבית התזמורות, המקהלות, האנסמבלים הקאמריים ומוסדות החינוך המוסיקלי החשובים בישראל, וכן עם גופים מוסיקליים שונים ברחבי העולם. הוא מעורב כמעט בכל אירוע מוסיקלי הכרוך בהזמנת יצירות ממלחינים ישראליים, בביצוע מוסיקה ישראלית ככלל ובביצועי בכורה בפרט, בהם: תחרות פאול בן-חיים - צעירים מבצעים יצירות ישראליות (בהפקת עמותת ״נוער מוסיקלי בישראל״), התחרות הבינלאומית לפסנתר ע"ש ארתור רובינשטיין, תחרות הנבל הבינלאומית בישראל, והזמרייה - כנס המקהלות הבינלאומי בישראל. כמו כן, הוא משתף פעולה עם פסטיבל תל אביב לחליליות (TARF), עם תחרות הקומפוזיציה של הקונסרבטוריון הישראלי, ועם סדרת הקונצרטים של אנסמבל המאה ה-21 (בתל אביב ובירושלים). המכון מספק תווים לקונצרטים המתקיימים במרכז למוסיקה ירושלים הכוללים ביצועי בכורה ליצירות ישראליות ותומך באנסמבל מיתר למוסיקה עכשווית. בשנים 2018-2006 הפיק המכון את חג המוזיקה הישראלית - פסטיבל המתקיים ברחבי ישראל. המכון מציג את פרסומיו באירועים מוסיקליים שונים בארץ ובעולם.
בשנות ה-90 וה-2000 המוקדמות המכון שיתף פעולה עם אירועי הביאנלה למוסיקה עכשווית במוזיאון תל אביב לאמנות, עם סדרת המוסיקה העכשווית של אנסמבל מוסיקה נובה (במוזיאון תל אביב), ועם פסטיבל קול המוסיקה בגליל העליון. במהלך שנות ה-90 הפיק שתי תחרויות לכתיבת יצירה תזמורתית בשיתוף פעולה עם התזמורת הפילהרמונית הישראלית. לפרויקט היו שתי מטרות עיקריות: לעודד כתיבה של יצירות סימפוניות איכותיות, ולהגביר את המודעות הציבורית לפועלו של המכון. חבר השופטים היה בינלאומי, ובשלב הגמר ניגנה התזמורת שלוש יצירות בקונצרט פומבי ששודר בשידור חי.
היינריך קונריד
ביוגרפיה
קונריד נולד ב-3 בספטמבר 1855, בעיירה ביילסקו-ביאלה, באוסטריה (כיום פולין) לאב יהודי. כנער, למד בבית ספר מקומי בשם "Realschule" בווינה. לאחר לימודיו, החל קונריד לשחק בתיאטרון "בורגתיאטר". בגיל 21, הפך למנהל התיאטרון "Stadttheater Bremen". בתקופתו, התפרסם התיאטרון בעיר, עד שקונריד קיבל אות כבוד מעיריית וינה לפועלו למען קידום התיאטרון. ב-1878, בהצעתו של אדולך נוינדרף, שהיה מנהל תיאטרון בארצות הברית, עבר קונריד לניו יורק.
לוי אריה אריאלי
קורות חיים
קיבל חינוך מסורתי, ובגיל 13 עבר למירגורוד להמשך לימודיו. רכש השכלה כללית וידיעת רוסית וצרפתית. עסק בהוראה במושבות יהודיות במחוז חרסון והשתתף בהגנה העצמית היהודית. בגיל 21 גויס לצבא ונשלח לטולה. עקב קשריו עם המהפכנים הרוסים הועמד למשפט צבאי. בעזרת ידידיו נמלט מהכלא ובשנת תרס"ט עלה לארץ ישראל. עבד בשמירה ברחובות ובכפר סבא. בשנת 1911 נשא לאישה את חיה-בלה ואגר מירושלים (בת אשר זאב וואגער). היה מורה בבית הספר לבנים של כי"ח ובבית הספר לספרדים.
טרומבון
עיצוב הכלי ואופן הנגינה
כאשר הנגן משנה את מיקום הסלייד באיטיות, תוך כדי הפקת הצליל, מתקבל צליל רציף, עולה או יורד, הקרוי גליסנדו. באפקט זה נעשה שימוש בעיקר בג'אז ומוזיקה קומית.
הנדסת רקמות
הפקת התאים
השימוש בטריפסין הוא מאוד תלוי טמפרטורה. טמפרטורות גבוהות יותר מעכלות את המטריקס מהר יותר אבל יוצרות יותר נזק לתאים. קולגנז הוא פחות תלוי טמפרטורה ופוגע בתאים פחות, אבל התהליך ממושך יותר והראגנט עצמו יותר יקר.
טורקים מסחתים
טבח פרנגה
מסחתים שהתיישבו בקרסנודר שברוסיה גרמו לרגשות אנטי-טורקיים בקרב הקוזאקים תושבי המקום.
כמעיין המתגבר
הפילוסופיה שמאחורי הספר
הספר נועד לקדם את פילוסופית האובייקטיביזם של איין ראנד שדוגלת בחירות הפרט ובחשיבה עצמאית. רוארק הוא סמל לאדם המתנהג על פי כלליה של ראנד, לאורך הספר הוא דבק בסגנונו האישי ללא פשרות ומסרב להדמות לאחרים גם במחיר של אובדן פרנסתו. מולו הציבה ראנד את פיטר קיטינג, אדריכל אשר כל מעשיו ועבודתו מכוונים להתקדמות בקריירה ולהתחבבות על אנשי החברה הגבוהה ואין לו סגנון אישי. לאורך הספר מראה ראנד את שפלותו של קיטינג מול גדלותו של רוארק.
הקרן לבריאות רפואית לתעשיית המבוגרים
פעילות הקרן
מערכת זו של בדיקות הובילה לשיעור נשאות HIV נמוך במיוחד בענף סרטי הפורנוגרפיה (למרות שברוב רובם של סרטי הפורנוגרפיה ההטרוסקסואלי לא משתמשים בקונדומים): בארבע השנים שקדמו לשנת 2004 לא נרשם מקרה איידס בקרב שחקני פורנוגרפיה, וכן משנת 2004 ועד היום (2009) אף שחקן פורנוגרפיה לא אובחן כנשאי HIV.
גן החיות של בלפסט
הגן הוקם לראשונה ב-28 במרץ 1934, אך עוד לפני כן נסלל האזור בידי "חברת בלפסט" שהקימה מסילות ברזל לאורך המאה ה-20 ויצרה פארקי שעשועים וגינות, אליהם הובילו סוללות ברזל של רכבות חשמליות. ב-1933 הוחלט להוסיף לאזור אוסף זואולוגי של בעלי חיים, אשר האזור נהפך לגן החיות כעבור שנה.
ג'ייסי קארול
תארים והישגים
ריאל מדריד:
יחסי איחוד האמירויות הערביות–הרשות הפלסטינית
סקירה כללית והיסטוריה
במהלך מבצע שומר החומות איימה איחוד האמירויות כי במידה וחמאס לא תפסיק את ירי הרקטות לעבר ישראל, היא תבטל את הסיוע שתכננה לשלוח לרצועת עזה על מנת לשקמה. גורם אמירתי אמר:
חווייר סרקס
ביוגרפיה
חווייר סרקס תרגם מקטלאנית יצירות של קים מונזו וסרז'י פמיאס.
תזמורת פסטיבל בודפשט
היסטוריה
התזמורת מזמינה באופן קבוע יצירות חדשות מאת המלחינים זולטן ג'ייני, לאסלו סארי, קמילו לנדוויי, גרגורי וג'דה, לאסלו מליס, לאסלו וידובסקי, גיורגי אורבן, ואיסטוון לאנג.
התזמורת הקימה סדרת מוזיקה קאמרית ותזמורת קאמרית רגילה לצד הקונצרטים התזמורתיים הגדולים שלה. אירועי המוזיקה הקאמרית של יום ראשון אחר הצהריים, "קונצרטי הקקאו" לילדים צעירים, סדרת היידן-מוצרט, שבה סולני הקונצ'רטו הם חברי התזמורת ו"החזרות הפתוחות" עם ההקדמות של איוואן פישר ליצירות המבוצעות הופכים במהירות למועדפים של קהל המוזיקה בבודפשט.
אואוליט
בישראל מצויים אואוליטים של מינרלי ברזל, בצורת תחמוצות כדוגמת הגתיט וסיליקטים כדוגמת השמוזיט באזור הגליל ממנרה ועד הר תבור. דוגמה בולטת לאואוליטים בארץ היא שכבה בעובי של שני מטרים ובאורך שישה וחצי קילומטרים של אואוליטים של גתיט והמטיט שנוצרו בתקופת הקרטיקון התחתון בשכבות אבן הגיר והחוואר שבחלקו התחתון של צוק מנרה. תצורה זו של מרבצים אואוליטים מכונה "מיִנֶט" (Minette) על שם המרבצים בלורן שבצרפת.
ברייטקופף והרטל
ברייטקופף והֶרטל (Breitkopf & Härtel) הוא בית ההוצאה למוזיקה הוותיק ביותר שעודו פעיל. החברה הוקמה בשנת 1719 בלייפציג על ידי ברנהרד כריסטוף ברייטקופף (1695-1777) תחת השם Breitkopf Ausgabe (הוצאת ברייטקופף). השם Härtel התווסף לאחר שבשנת 1795 קנה גוטפריד כריסטוף הרטל את החברה. ב-1807 החל ג. כ. הרטל לעסוק גם בייצור פסנתרים, מאמץ שנמשך עד 1870. פסנתרי ברייטקופף היו מוערכים ביותר במאה ה-19 על ידי פסנתרנים כמו פרנץ ליסט וקלרה שומאן.
מייקל דיקרסון
קריירת מכללות
דיקרסון נולד בעיר גרינוויל אשר בקרוליינה הדרומית, ובין השנים 1994–1998 למד באוניברסיטת אריזונה. בעונתו השלישית באריזונה, 1996/1997, הוביל את הקבוצה לזכייתה הראשונה בטורניר אליפות המכללות, לצדם של ה מייק ביבי וה ג'ייסון טרי. לאורך אותה עונה קלע 18.9 נקודות בממוצע למשחק, ובסיומה נבחר לחמישיית העונה של מחוז Pac-10. בעונה הבאה המשיך דיקרסון להציג יכולת גבוהה, אך קבוצתו הודחה מטורניר המכללות כבר בשלב רבע הגמר (NCAA Elite Eight), לאחר שהפסידה מול אוניברסיטת יוטה.
קריירת משחק מקצועית
בדראפט ה-NBA 1998 נבחר דיקרסון בבחירה ה-14, על ידי יוסטון רוקטס. בעונתו היחידה ביוסטון, אשר כללה 50 משחקים בלבד בשל שביתת שחקנים, פתח בכל משחקי קבוצתו, קלע 10.9 נקודות בממוצע למשחק ב-43.3% קליעה לשלוש (שישי בליגה), ונבחר לחמישיית הרוקיז השנייה של העונה. באותה עונה שיתף פעולה עם חברי היכל התהילה של הכדורסל לעתיד האקים אולאג'ואן, צ'ארלס בארקלי וסקוטי פיפן.
קורקן אלמשאה
חייו
לאחר סיום לימודיו, הצטרף אלמשאן לסגל המורים של הסניף הפריזאי של בית הספר מוראט-ראפאליאן, שם ארגן את מקהלת גילייה, שהופיעה לא רק בפריז, אלא גם בוונציה, שם ניצח על המקהלה בתוכנית קומיטאס ורדאפט בכיכר סן מרקו. אלמשאה הביא את השיר הארמני לכלל אוהבי המוזיקה: הוא הציג את האופרה ההיתולית הפופולרית של צ'וחג'יאן  "Leblebidji Hor-Hor Agha" ("מוכר החומוס") ואת "Haygagan harsanik" ("החתונה הארמנית"), יצירה שהורכבה משילוב של נעימות מאת אלמשאה עצמו עם שירים פופולריים. ב-1937 קיבלה "החתונה הארמנית" פרס שני בתחרות בינלאומית, שבה השתתפו עשרים ארצות.
אודון
אטריות אודון מוגשות כשהן חמות, בקערת מרק. בהעברה למטבח הישראלי, בצורה הפשוטה והבסיסית הן מוגשות כמרק אטריות. אולם בצורתן המסורתית, הן מהוות חלק עיקרי ממרקם טעמים המוגשים ביחד. בצורה המסורתית מוגשות אטריות אודון עם ציר דאשי, כאשר בקערות נפרדות מוגשים בצל ירוק, מירין (ליקר אורז מהמטבח היפני), טמפורה ורוטב סויה חם. ניתן לשלב רק חלק מהמרכיבים או להוסיף מרכיבים נוספים לפי הטעם.
עיוורים בישראל
עבודה
בשנת 1967 דנה ועדת השירותים הציבוריים של הכנסת בעניין העוורים והמליצה לחייב מוסדות ממשלתיים ועירוניים להעסיק עוורים במרכזנות, הסעת מעליות וכמסז'יסטים. שר הסעד, יוסף בורג, גרס לעומת זאת שאין לחייב העסקה אלא לפעול בדרכי שכנוע.
ממשלת ישראל הרביעית
__תוכן_עניינים__
מדיניות כלכלית
במקביל למדיניות הכלכלית החדשה, ממשלת גרמניה העבירה לישראל כספי פיצוי על נזקי השואה לעם היהודי. הסכם זה עורר מחאה ציבורית גדולה, אך הצליח להוריד את האינפלציה לרמה נמוכה מאוד.
מור קארואי
אפקט קארואי
לשמו קשורה ונקראת התיאוריה כי שמחלות חניכיים נובעות מעומס יתר על השניים. קארואי הציע ליטוש שיניים בעומס יתר והתקנת מכשיר ללבישה בלילה להקטנת העומס.
יהל שרמן
היסטוריה
בין השנים 2005–2009 עבד יהל בצמוד לזמרת תמי פדרמן שהייתה הקול המלווה ברצועותיו: "Ocean", "Liquid Love", "Radio", "Save Me", "Fear Of the Dark", "That Night" "Beyond ועוד. בשנים אלו הוציא את האלבומים: "Around The World", "Super Set", "Super Set 2", ו "Xport".
ב-2013 הוציא את האלבומים "ArchiTech" ו "Supet Set 3" וב-2015 הוציא את האלבום "Time Travel".
ג'ת'רו טאל
שנות השבעים (רוק מתקדם וטרילוגיית הפולק)
הלהקה הייתה עתה בשיאה, וביולי 1973 הוציאה לאור את האלבום A Passion Play האלבום הורכב למעשה מיצירה ארוכה ומורחבת שנגעה במחוזות ציוריים של פנטסיה ודת, והייתה אף מורכבת וסמיכה יותר מ-Aqualung. למרות שהתקבל בהתלהבות על ידי המעריצים, קטלו מבקרי המוזיקה את האלבום בנחרצות. על אף הביקורות, הגיע האלבום פעם נוספת למקום הראשון במצעד האמריקאי, אך רק למקום ה-13 בבריטניה. בעקבות הצלחת האלבום החלה הלהקה להופיע בתדירות גבוהה מבעבר. הופעותיה היו ארוכות מן הרגיל, וכללו עתה חומרים מכל אלבומי הלהקה בעבר. באוקטובר 1974, לאחר כמעט כשנה וחצי מצאת האלבום, שוחרר אלבומה הבא של הלהקה, War Child. המוזיקאי הבריטי, דייוויד פאלמר, בוגר האקדמיה המלכותית למוזיקה בלונדון שהצטרף ללהקה בשלב מאוחר יותר, תרם לאלבום עיבודים תזמורתיים מורכבים שהיוו ניגוד מעניין לגיטרה של מרטין באר. הציפיות סביב אלבום זה היו גבוהות ביותר, והמכירות המוקדמות העידו על הצלחתו הקרבה. היה זה גם אלבום הפלטינה האחרון בו זכתה הלהקה. במהלך הקריירה שלה זכתה ג'ת'רו טאל בכ-11 אלבומי זהב, וב-5 אלבומי פלטינה. אלבום זה זכה שוב להצלחה בארצות הברית והגיע למקום השני במצעד האמריקאי. בבריטניה היו התגובות צוננות יותר, והאלבום הגיע רק למקום ה-14 במצעד הבריטי.
שרה שפירא
ביוגרפיה
פרסמה מאמרים ושירים בכתבי עת עבריים.
אילת הלר
ביוגרפיה
אילת הלר נולדה באוטרכט שבהולנד ועלתה לישראל עם הוריה כשהייתה בת חמש. גדלה ולמדה ברמת השרון. בגיל 21 החלה את לימודיה בחוג לקולנוע באוניברסיטת תל אביב.
ג'ון סלייטון
הקריירה הפוליטית שלו נגדעה בשנת 1915, לאחר שהמיר את עונש המוות שניתן ליהודי, ליאו פרנק, שהורשע ברצח נערה צעירה במאסר עולם לאחר שהשתכנע שהמשפט התנהל בצורה לא הוגנת. בגלל שותפות של משרד עורכי הדין של סלייטון עם סנגורו של פרנק, נטען כי מעורבותו בנושא הייתה למעשה ניגוד עניינים. זמן קצר לאחר שסלייטון המיר את עונש המוות למאסר עולם, המון גברים צעירים ביצע לינץ' אכזרי בפרנק. לאחר סיום תקופת כהונתו כמושל, הוא ואשתו עזבו את ג'ורג'יה לתקופה של עשר שנים. מאוחר יותר שימש סלייטון כנשיא לשכת עורכי הדין של מדינת ג'ורג'יה.
ביוגרפיה
סלייטון הצטרף לג'ון ט. גלן והקים את משרד עורכי הדין "גלן אנד סלייטון". סלייטון ייצג את מחוז פולטון בבית הנבחרים של ג'ורג'יה בין השנים 1896–1909. הוא היה יושב ראש בית הנבחרים של ג'ורג'יה בין השנים 1905–1909. הוא ייצג את המחוז ה-35 בסנאט של ג'ורג'יה בין השנים 1909–1913 וכיהן גם כנשיא הסנאט בין השנים 1909–1911.
לאחר שהמושל מייקל הוק סמית' נבחר לסנאט האמריקאי בשנת 1911, מונה סלייטון לתפקיד המושל בפועל ושימש בתפקיד זה בין השנים 1911–1912. מאוחר יותר נבחר סלייטון לתפקיד המושל לכהונה נוספת בין השנים 1913–1915.
חיים אישיים ומותו
סלייטון התחתן עם שרה פרנסס גרנט ב-12 ביולי 1898. שרה הייתה בתו של קפטן וויליאם ד. גרנט.
סרגיי סטאנישב
ראשית הקריירה
בדצמבר באותה השנה, נבחר על ידי ועידת המפלגה ליושב ראש המפלגה וכמנהיג גוש פוליטי, שנוצר לאחר התפטרות גאורגי פרבאנוב שנבחר לנשיא בולגריה, ונקרא "הקואליציה של בולגריה". כמו כן, הוא מכהן מ-אפריל 2004 כחבר בנשיאות מפלגת הסוציאליסטים האירופאים. בתחילה, העלו חברים ותיקים במפלגתו ספקות שנגעו לחוסר ניסיונו, אך במהרה צבר את אהדת הציבור הודות לכישוריו האינטלקטואלים ויכולתו לקדם רפורמות במפלגה הסוציאליסטית.
יוחנן מגוש חלב
אישיותו
המקור העיקרי לתולדותיו של יוחנן בן לוי מגוש חלב הם הספרים "מלחמת היהודים" ו"חיי יוסף" של יוסף בן מתתיהו, אשר היה מפקד הגליל בימי המרד הגדול. יוחנן מילא במרד תפקיד חשוב בהגנת הגליל ולאחר מכן בהגנת ירושלים, והיה לאויבו בנפש של יוסף בן מתתיהו. ייתכן אפוא, כי מקור זה אינו אמין, אולם זהו בעצם המקור היחיד שניתן למצוא באשר לתולדותיו של יוחנן מגוש חלב. יוסף בן מתתיהו מתאר את יוחנן מגוש חלב במילים הבאות: ההתקפה הבוטה של יוסף על יוחנן אופיינית לכתיבה הפולמוסית הפוליטית בספרות וברטוריקה היוונית והרומאית. ייתכן כי בשעת כתיבת "מלחמת היהודים", היה יוחנן עדיין בחיים במאסר הרומאים, ויוסף חשש שהוא עוד עלול להזיק לו בעיני הרומאים (כפי שעשה אחד מפליטי הקנאים בקיריני) ולכן הרבה לגנות אותו ולתאר אותו כשקרן, כדי לפסול את עדותו לחלוטין. ניתן גם להסביר זאת בכך שבזמן כתיבת "מלחמת היהודים", זעמו וצערו של יוסף על החורבן היו עדיין טריים ושנאתו כלפי האשמים בו, לדעתו, הותירה את חותמה בתיאורו.
המצור על ירושלים
בחג הפסח בשנת 70, פתחו אנשי אלעזר את שערי בית המקדש לקהל. הזדמנות זו נוצלה על ידי יוחנן על מנת לשלוח את אנשיו אל בית המקדש, כשהם חמושים בסתר, והם השתלטו עליו. מבצע זה עלה במספר רב של קורבנות מקרב האזרחים החפים מפשע, אולם כתוצאה מכך התאחדו שני הפלגים לסיעה אחת. תיאור דומה לזה של יוספוס, מופיע גם אצל ההיסטוריון הרומאי טקיטוס. יוסף בן מתתיהו מציין את מאזן הכוחות בשלב זה: תחת פיקודו של יוחנן היו 6,000 חיילים, תחת פיקודם של 20 קצינים, בתוספת 2,400 קנאים שהיו קודם לכן תחת פיקודו של אלעזר (סה"כ 8,400), כנגד 10,000 לוחמים בתוספת 5,000 אדומים (סה"כ 15,000) תחת פיקודו העליון של שמעון בר גיורא.
בית הקברות הצבאי והאנדרטה האמריקניים בהולנד
האנדרטה
ממערב למגדל נמצאת חצר ההנצחה, הפתוחה כלפי מערב. שטחה הוא כ-200 מטרים רבועים. במרכז החצר מצויה בריכת מים מאורכת. ליד קצה הבריכה, לרגלי המגדל, ניצב פסל ברונזה של דמות אם המתאבלת על בנה שנהרג. יוצר הפסל היה ג'וזף קיסלבסקי (Joseph Kiselewski) מניו יורק. על קירות חצר ההנצחה נחרתו שמותיהם של 1,723 חיילים אמריקנים שנהרגו בקרבות באזור ומקום קבורתם לא נודע. ציון מיוחד מסמן את שמות החללים שמקום קבורתם התגלה בינתיים.
סוס המים
הסרט יצא לאקרנים בארצות הברית ב-25 בדצמבר 2007, ובבריטניה ב-8 בפברואר 2008.
עלילה
עם הזריחה, אנגוס סוף סוף מקבל את העובדה שאביו מת. במהלך השנים שלאחר עזיבתו של קרוזו, כמה אנשים טוענים שהבחינו בו, אבל אנגוס לא רואה אותו שוב. התיירים מודים לזקן על הסיפור ושואלים לשמו, והוא עונה להם ששמו אנגוס. מחוץ לפאב, צועד ילד לאורך החוף עד שהוא מבחין בסלע, בעל קליפה זוהרת בדיוק כמו הביצה של קרוזו, מה שרומז שקרוזו מת והשאיר אחריו צאצא, שיהפוך לסוס המים הבא.
אפקטים חזותיים
האפקטים החזותיים בסרט נעשו על ידי חברת האביזרים והאפקטים "Weta Digital", כאשר רוב העבודה שלהם הייתה ליצור את קרוזו. רבות מן הסצינות של קרוזו היו במגע של קרוזו עם מים, אשר מבחינת ההיסטוריה של הגרפיקה ממוחשבת, היה תמיד חומר קשה במיוחד להתמודד איתו. כאשר יצרו "Weta Digital" את קרוזו הם ניסו לא לשוות לו תנועות והבעות אנושיות אלא במקום זאת לבסס את ההבעות שלו על בעלי חיים אמיתיים כגון כלבים. "רצינו ליצור משהו שנראה מוכר מצד אחד, אבל יהיה ייחודי בו זמנית", אמר ראסל. "כתוצאה מכך, פרצופו של קרוזו הוא שילוב של סוס, כלב, נשר וג'ירפה". כאשר יצרו את תנועותיו וצורת הגוף שלו בשלבים שונים של צמיחה, האנימטורים התבססו על ציפורים ולווייתנים צעירים.
יז'י קיליאן
ייז'י קיליאן (בצ'כית: Jiří Kylián נולד ב-21 במרץ 1947) הוא רקדן לשעבר וכוריאוגרף של מחול מודרני.
עבודה
ב-1992 יזם קיליאן להקה קאמרית לרקדנים בני יותר מ-40, "תיאטרון המחול ההולנדי 3" (NDT III).
פרשת האזינו
תאריכי הקריאה
פרשת האזינו סמוכה תמיד לפרשת וזאת הברכה הנקראת בשמחת תורה, ולכן בשנים שיש בהן שבת בין יום כיפורים לסוכות היא תיקרא אחרי סוכות ופרשיות ניצבים וילך תהיינה כל אחת בנפרד, אך בשנים שבהן אין שבת בין יום הכיפורים לסוכות, היא תיקרא לפני סוכות, ופרשיות ניצבים וילך תהיינה צמודות. השבת בה קוראים את פרשת האזינו יכולה לחול בארבעה תאריכים שונים:
הפטרה
אם קוראים את פרשת האזינו בשבת שובה, מפטירים בהפטרה המיוחדת לשבת שובה. אחרת מפטירים בשירת דוד,. התימנים והאיטלקים מפטירים ב -. בחומש עם הפטרות כמנהג רומניא, קושטא רס"ה, מוזכרים שני המנהגים.
רוברט ראושנברג
ראושנברג נודע בשל ה"שילובים" ("Combines") שביצע בשנות החמישים, שבהם השתמש בחומרים לא מסורתיים ובעצמים שונים כדי ליצור שילובים חדשניים. השילובים מורכבים מציור ופיסול, אך ראושנברג גם עסק בצילום, הדפס, יצירת נייר ומיצג. בשנת 1953 המם ראושנברג את עולם האומנות כשמחק ציור של וילם דה קונינג.
ריקוד מצווה
ניגוני מצווה טאנץ
בחצרות רבות ישנו ניגון מיוחד למצווה טאנץ של האדמו"ר. בחלק מהחצרות נהוג לשיר את ניגון הקפה שישית, הנחשבת אצל חסידים כהקפה החשובה ביותר.
פרדי קינג
ביוגרפיה
פרד כריסטיאן נולד בעיירה גילמר שבטקסס לאלה מאי קינג ולג'יי טי כריסטיאן. אמו זיהתה את העניין שלו במוזיקה והחלה ביחד עם אחיה ללמד אותו גיטרה. בגיל צעיר הוא הושפע מלייטנינג הופקינס ולואיס ג'ורדן. בסתיו 1949 פרדי ומשפחתו עברו לשיקגו.
לורנס ון דר פוסט
סר לורנס ון דר פוסט (Laurens van der Post; 13 בדצמבר 1906 - 16 בדצמבר 1996) היה סופר דרום אפריקני, חוואי, גיבור מלחמה, יועץ פוליטי לראשי ממשלה בריטיים, חבר קרוב של הנסיך צ'ארלס, סנדקו של הנסיך ויליאם, מחנך, עיתונאי, הומניטר, פילוסוף, חוקר תרבויות ותומך בשימור הסביבה.
לקראת תהילה
ון דר פוסט המשיך לעבוד על ספר מסעות בשם Venture to the Interior על הרפתקאותיו בניאזאלנד, וכשהספר ראה אור בשנת 1952, הוא הפך מיד לרב-מכר בארצות הברית ובאירופה, וזיכה אותו בפרס אניספילד-וולף.
חוקי היסוד של האימפריה הרוסית (1906)
החוקים החדשים קבעו פרלמנט רוסי דו-ביתי, שבלי אישורו לא היו אמורים לחוקק חוקים ברוסיה. מחוקק זה הורכב מבית עליון, המכונה מועצת המדינה ומבית תחתון, המכונה הדומה הממלכתית. מחצית מבני הבית העליון מונו על ידי הצאר, ואילו המחצית השנייה נבחרה על פי אינטרסים ממשלתיים, פקידותיים ומסחריים שונים. חברי הבית התחתון היו אמורים להיבחר על ידי מעמדות שונים של העם הרוסי, באמצעות מערך מורכב של בחירות עקיפות — כשהמשקל היה משוקלל כדי להבטיח את הכוח האולטימטיבי של המעמדות. הדומה אמנם החזיקה בכוח החקיקה ובזכות לחקור את שרי הצאר, אך לא הייתה לה שליטה במינוים או בפיטוריהם, שהיו שמורים למלוכה בלבד. היא גם לא הייתה יכולה לשנות את החוקה, מלבד ביוזמת הקיסר. הצאר שמר על וטו מוחלט על חקיקה, כמו גם על הזכות לפזר את הדומה בכל עת, מכל סיבה שהוא מצא לנכון. לקיסר הייתה גם הזכות להוציא צווים במהלך היעדרות הדומה — אם כי אלה איבדו את תוקפן אם לא אושרו על ידי הפרלמנט החדש תוך חודשיים.
מרקו אורסי
כוכב אליפות אירופה (בריכת 25 מטר)
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה אורסי ב-5 מדליות, 3 זהב ו-2 כסף, יותר מכל שחיין אחר והיה לאחד השחיינים המצטיינים באליפות. מדליות זהב, במשחה ל-100 מטר חופשי בתוצאה של 46.05 שניות, לפני פיטר טימרס מבלגיה (46.61 שניות) וסבסטיאן שצ'פנסקי מפולין (46.87 שניות), במשחה שליחים 4x50 מטר מעורב בשיא אליפות חדש של 1:31.71 דקות, לפני רוסיה (1:32.17 דקות) ובלארוס (1:33.21 דקות) ובמשחה שליחים 4x50 מטר חופשי משולב בשיא אליפות חדש נוסף של 1:29.26 דקות, לפני רוסיה (1:29.59 דקות) והולנד (1:30.03 דקות). מדליית כסף, במשחה ל-50 מטר חופשי בתוצאה של 20.92 שניות, אחרי יבגני סדוב מרוסיה (20.87 שניות) ולפני סבסטיאן שצ'פנסקי (21.21 שניות) ובמשחה שליחים 4x50 מטר חופשי בתוצאה של 1:24.44 דקות, אחרי רוסיה (1:23.49 דקות) ולפני בלארוס (1:25.01 דקות).
גני למיה
היסטוריה
שרידי הגנים התגלו בחפירות שנערכו במאה ה-19, ובהם פרסקאות, וריצוף שיש וברונזה.
צבי אבני
יצירותיו
במדיום האלקטרוני יצר אבני בתקופה זו את "אפיזודות ליריות" לאבוב וסרט מגנטי (1972) ואת "סינכרומוטראסק" - פרודיה קוואזי-אקספרסיוניסטית עם טקסט של המלחין לזמרת-שחקנית וסרט מגנטי.
בתקופה השלישית שהחלה בתחילת שנות השמונים, ניכרת בסגנונו התקרבות מחודשת לטונאליות, דבר המורגש במיוחד בהתייחסותו למלודיה, שלעיתים קרובות מזכירה מוטיבים בעלי אופי פולקלוריסטי יהודי. היצירות הבולטות בתקופה זו הן "מוזיקה תוכניתית 1980" לתזמורת סימפונית, ששלושת פרקיה נושאים שמות ציוריים וכן "מזמור לסַנְטוּר" בליווי תזמורת קאמרית (1982) ו"מטמורפוזות על כוראל של באך" (1985). מקום מיוחד תופסת בתקופה זו היצירה "הזהו אדם", מחזור של חמישה שירים לסופרן ותזמורת סימפונית ע"פ פואמות של פרימו לוי, שזכתה לביצועים רבים בישראל ומחוצה לה.
מאפיינים מרכזיים של סגנונו
המלחין ד"ר מיכאל וולפה מציין כמה מאפיינים מרכזיים ביצירותיו של צבי אבני כדלהלן:
יער אילנות
הארבורטום הלאומי
ב-1986 נסגר אגף חקר היערות, האתר נעזב, כוסה בעשבי בר, וחלק מעציו נבלו מההזנחה. ד"ר קרל טישלר, אשר היה חוקר בכיר באגף, התאבד בעקבות הסגירה, ובהמשך עובדים רבים איימו בכך גם כן.
המאבק נגד כביש 561
תוכנית הפיתוח של כביש 561, לכיוון אבן יהודה איימה להכחיד חלקים רבים מהיער. מאבק משותף של קק"ל, המשרד להגנת הסביבה והחברה להגנת הטבע, הביא לפשרה לפיה הכביש יעבור בשוליו הדרומיים של היער ובחלקו המזרחי בלבד.
Paris Nights
עלילה
הפרוטגוניסט חוזר לביתו ומוצא מכתב המפציר בו להגיע אל הקטקומבות בפריז. בקטקומבות, הפרוטגוניסט נאלץ לפתור חידה שדמות מסתורית (המתבררת להיות האיש הזקן שנתקל בפרוטגוניסט במוזיאון) השאירה עבורו. לאחר שהפרוטגוניסט פותר את החידה, הוא מוצא מדליון נוסף. לפתע, המשטרה מגיעה אל הקטקומבות ומתחקרת את הפרוטגוניסט, אך הזקן מופיע והמשטרה יוצאת בעקבותיו. הפרוטגוניסט מוזמן למועדון קברט כדי לחגוג את העבודה החדשה שלו בפריז וניתנת לו האפשרות להתחיל עם אחת מתוך שלוש נשים שמוצעות לבחירה. לאחר שהפרוטגוניסט השיג את מספר הטלפון של האישה בה הוא בחר, הוא יכול לצאת איתה לדייטים.
משחקיות
השיחות עם דמויות אחרות מתבצעות בעזרת בחירת נושא שיחה מתוך ארבעה נושאים המופיעים. כל דמות במשחק מתעניינת בנושאים אחרים ועל השחקנים לבחור את הנושא המתאים במטרה להגדיל את רמת החברות עם אותה הדמות (המופיעה בצורת מד כוכבים). ככל שהשחקנים בוחרים נושאים רלוונטיים, מד הכוכבים עולה והקשר עם הדמות משתפר. רמת חברות גבוהה יכולה לזכות את השחקן בפריט לבוש חדש או בפרס קטן שמעלה את אחד הפרמטרים של השחקן (לדוגמה, השחקן יכול לקבל "ספר בדיחות" שמעלה את רמת ההומור שלו).
הפרעת אכילה
העלאת גירה בילדות Rumination Disorder
הפרעה זו מתאפיינת בלעיסה ובליעה חוזרת ונשנית של אותה כמות מזון. תופעה זו מלווה בירידה במשקל הילד וקושי להגיע למשקל וגובה מתאימים לגיל. זאת לאחר תקופה של התפתחות נורמלית. הילדים עם הפרעה זו אינם סובלים מבעיות או מחלות במערכת העיכול ואינם סובלים מבחילות. הפרעה זו מופיעה על פי רוב, בשליש השני של שנת החיים הראשונה. העלאת גירה בילדות היא הפרעה היכולה להתפתח בתינוקות, ילדים, בני נוער ובוגרים צעירים. ההפרעה כנראה אופיינית בעיקר לקבוצת האנשים עם מגבלה שכלית התפתחותית. בתינוקות ההפרעה יכולה להיות ספונטנית, ולהופיע פתאום. אצל תינוקות יותר מאשר אצל קבוצות אחרות עלולה הפרעה זו להיות קטלנית ואף לגרום למצבי חירום רפואיים ואף למוות. אצל תינוקות עם מוגבלות שכלית התפתחותית נראה שיש להעלאת הגירה פונקציה מרגיעה.
הפרעת "טיהור" על ידי הקאות, משלשלים, משתנים וכו' Purging Disorder
הפרעה זו מתאפיינת בעיקר בהתנהגות של הקאות חוזרות ויזומות על מנת לשלוט במשקל. כמו בהפרעת בולימיה נרבוזה לעיל, גם כאן יש שימוש בחומרים שונים ותרופות המעוררות הקאה או בחומרים משלשלים או משתנים. עם זאת הפרעה זו אינה מלווה בבולמוסי אכילה. מחקר מסוג מטה אנליזה שנערך ב 2017 הצביע על קווי דמיון בין הפרעה זו לאנורקסיה וכן לאכילה כפייתית (Binge Eating) אך להפרעת הקאה יש פרוגנוזה טובה יותר משתיהן. הפרעת הקאה היא מושג חדש יחסית במחקר, והמידע המקיף אודותיה, כולל גיל הופעת ההפרעה, אופן ההתפתחות, שכיחות ההפרעה ועוד, עדיין אינם זמינים.
טיפול התנהגותי-קוגניטיבי
טיפול זה הוערך במספר רב של מחקרים והוכח כיעיל בהפרעות אכילה במגוון אוכלוסיות וגילאים. השפעת הטיפול היא מיידית ונשמרת לטווח ארוך. הטיפול כולל חוזה טיפולי המצריך הסכמה לניטור מסודר של האכילה לאורך כל הטיפול ולעמידה בתוכנית תזונתית מאוזנת וכן מוטיבציה גבוהה מצד המטופלות לביצוע מטלות הנדרשות מחוץ לשעות הטיפול. כמו כן, גישה זו רואה חשיבות מכרעת עוד בטרם הטיפול בהכרת המטופלת בערך של דפוס אכילה בריאים.
טיפול תרופתי בשילוב עם פסיכותרפיה
נמצא כי השילוב של טיפול פסיכותרפי בכלל וטיפול התנהגותי- קוגניטיבי בפרט לצד נטילת תרופות מסוג SSRI עדיף מכל אחד מטיפולים אלה בפני עצמו. בעקבות הטיפול המשולב נפסקות התנהגויות "מטהרות" כמו הקאה באחוזים גבוהים. ניתן לראות ירידה בהתנהגויות אלו בשבועות הראשונים שלאחר תחילת הטיפול המשולב, רמה נמוכה של כפייתיות ביחס לדימוי גוף ושל אפיונים אישיותיים כגון: פרפקציוניזם וקושי בוויסות של רגשות ודחפים.
הפרעות אכילה בתרבויות שונות
קבוצת הפרעות האכילה היא אחת הקבוצות של הפרעות נפשיות בהן יש שונות גבוהה בהופעת ההפרעה בין תרבויות שונות. הדבר נובע מכך שבתרבויות שונות קיימת התייחסות שונה לאוכל ולאכילה וקיימים מנהגים מגוונים הקשורים לאוכל. כמו כן בתרבויות שונות ובתקופות שונות קיימים אידיאלים שונים של מראה חיצוני וממדים. להלן מספר דוגמאות להיבטים בין תרבותיים בהפרעות האכילה השונות:
השפעות המדיה החברתית על הפרעות אכילה ודימוי גוף
הרשתות החברתיות מייחסות חשיבות להופעה חיצונית ותורמות ליצירת סטנדרט רזון ומראה גוף שלא תואם את הממדים המציאותיים של מרבית האנשים. כתוצאה מכך, ובעיקר אצל נשים, מתפתחת תפיסת מציאות מעוותת לגבי המראה הרצוי עבורן והן מחפשות דרכים לווסת את משקלן. דימוי הגוף שלהן נפגע מה שמוביל להפרעת אכילה ופגיעה בערך העצמי שלהן. התכנים במדיה משדרים מידע אודות המראה הרצוי שקיבל את הכינוי "אידיאל הרזון". המסר בתכנים אלה מכוון ברובו לקהל הרחב, משפיע על ילדות ומתבגרות צעירות, קהל נוח לתמרון משום שהן חשות צורך להתאים את עצמן לנורמות חברתיות. מחקרים מצביעים על הקצנה בסטנדרט האידיאלי של מראה חיצוני רזה, אליו קהל המטרה משווה את עצמו. נמצא שתסכול סביב דימוי הגוף נובע בעיקר מחשיפה למסרים תרבותיים דרך המדיה. מה שמוביל לשאיפה לרזון ולדימוי גוף שלילי.
קמיל אדמס
ביוגרפיה
אדמס נולדה ביוסטון, טקסס לאדי, מורה לחינוך גופני ומאמן שחייה וליזה אדמס, סוכנת נדל"ן. יש לה אחות תאומה. היא גדלה בסייפרס (פרבר של יוסטון), טקסס. היא החלה לשחות בגיל 4. היא בוגרת אוניברסיטת טקסס A&M. משנת 2014 היא מתאמנת בהדרכתו של דייוויד מארש במועדון שלו, SwimMAC Carolina.
טרנזיט (סדרת לוויינים)
תיאור המערכת
לווייני המערכת הוצבו במסלול קוטבי בגובה של כ-1100 ק"מ. לתפקוד תקין של המערכת היה צורך ב-5 לוויינים פעילים. דיוק המיקום במקור היה כ-200 מ'. בהמשך הדיוק שופר לכ-15-25 מ'. לצורכי המערכת להצבה בצוללת פותח מחשב ייעודי מדגם AN/UYK-1. הוא שקל כ-250 ק"ג. ביכולתו היה לספק מיקום מדויק של הצוללת כ-15 דקות לאחר קבלת מידע מהלוויינים.